ที่สถานีขนส่งผู้โดยสารกรุงเทพ หรือหมอชิต 2 ยังคงมีประชาชนจำนวนมาก รอขึ้นรถโดยสาร
ที่สถานีขนส่งผู้โดยสารกรุงเทพ หรือหมอชิต 2 ยังคงมีประชาชนจำนวนมาก รอขึ้นรถโดยสารบรรยากาศการที่สถานีขนส่งผู้โดยสารกรุงเทพ หรือหมอชิต 2 ขณะนี้ยังคงมีประชาชนจำนวนมากทยอยเดินทางมาอย่างต่อเนื่อง เพื่อเดินทางกลับภูมิลำเนาในช่วงเทศกาลปีใหม่ ซึ่งในช่วงเช้านี้ส่วนมากจะเป็นผู้โดยสารที่เดินทางระยะสั้นไปจังหวัดที่ไม่ไกลจากกรุงเทพมหานครมากนัก คาดว่าในช่วงเย็นจะมีประชาชนมารอขึ้นรถโดยสารอีกจำนวนมาก ขณะที่บริษัททัวร์ต่างๆ ยังคงมีการจำหน่ายตั๋วอย่างต่อเนื่อง แต่ผู้โดยสารส่วนมากได้ทำการจองตั๋วออนไลน์ไว้แล้ว ซึ่งบางบริษัททัวร์ได้มีการเพิ่มรอบวิ่งรถ เพื่อไม่ให้มีผู้โดยสารตกค้างนายเคน โลมสูงเนิน หนึ่งในผู้โดยสารที่จะเดินทางไปจังหวัดชัยภูมิ กล่าวว่า ได้เดินทางมาจากจังหวัดชลบุรีเพื่อมารถขึ้นเดินทางต่อไปที่จังหวัดชัยภูมิ โดยปกติแล้วไม่ได้ค่อยกลับบ้านเพราะที่บ้านไม่มีใครอยู่ จะกลับก็ต่อเมื่อช่วงเทศกาลเช่นเดียวกับนางศรีใหม่ ขุนทอง ที่เดินทางมาจากจังหวัดชุมพรและจะมาต่อรถไปที่จังหวัดอุดรธานี เพื่อไปร่วมงานแต่งงานหลายชาย ในช่วงปีใหม่นี้นอกจากนี้ ยังมีเจ้าหน้าที่คอยประชาสัมพันธ์ให้ผู้โดยสารระมัดระวังทรัพย์สินมีค่า เนื่องจากอาจมีมิจฉาชีพแอบแฝงตัวมาโจรกรรมทรัพย์สินของผู้โดยสารได้ และมีเครื่องสแกนกระเป๋า ดูแลความปลอดภัยอย่างเข้มงวด พร้อมทั้งคอยให้คำแนะนำและอำนวยสะดวกแก่ประชาชนด้วย